Crespiellos

Iste articlo tracta sobre os crespiellos feitos con pencas de borraina, verzas u atras plantas. Pa tros usos d'a palabra se veiga crespiello (desambigación).

Os crespiellos BLAS GABARDA, Fernando et ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0. p 175 Academia de l'Aragonés: Propuesta ortografica de l'Academia de l'Aragonés. EDACAR, 7. Zaragoza, 2010. p 63. Forma recomendada d'escribir o sufixo -iello por razons historicas y etimolochicas d'alcuerdo con l'Academia de l'Aragonés. (d'o latín < CRISPU "frisau") Santiago Bal Palazios:Vocabulario dialectal del habla de Maella (Aragón), Gubierno d'Aragón, 2000, ISBN 84-7753-840-9, p.87 son un postre tipico d'as comarcas d'o semontano de Balbastro y Sobrarbe, en a provincia de Uesca.

 Historia 
miniaturadeimagen|Crespiellos.
Os crespiellos pueden fer-se como se feban d'antis mas en o mundo rural, a on los elaboraban con as pencas d'as borrainas u d'as verzas (os repuis que se rebuyaban). Yera o metodo emplegato por as mullers aragonesas ta aproveitar-lo tot, reservando o millor d'a verdura ta a chenta y fendo servir ta postre lo que por un regular se volaba.

En a "fiesta d'o crespillo" de Balbastro, por a Encarnación (o domingo mas amán a o 25 de marzo), se celebra o rito d'a "preñez de las oliveras" y se fa iste postre a base d'espinaques.

 Elaboración 
Con a farina, as dos terceras partis d'o zucre, os uevos batitos y una mica de leit se fa una masa muit lichera con a que se rebozan as fuellas mas tiernas d'a borraina, una vegata bien limpias y en trocez.
Se fan fredir en aceite muit calient y cuan son doratas s'escorren y s'espolvaracian con zucre.

 Literatura popular referent a crespiellos 
Encara que os crespiellos sigan famosos en o Semontano de Balbastro tamién son conoixius en as vals d'o Pireneu Axial. En chistabín Fernando Blas Gabarda y Fernando Romanos replegan mencions como:
ta la virjen de marzo, es crespiellos n'el plato.
Un plataril de crespiellos, fetos la vrispa y una copeta chiquinina d'anís.

Jean Joseph Saroïhandy replegó una composición popular en Espierba en l'anyo 1899 en a que nombran los crespiellos: Óscar Latas Alegre: Misión lingüística en el Alto Aragón, de Jean-Joseph Saroïhandy, Xordica-Prensas Universitarias de Zaragoza, 2005. p 151
De Chisahues soi baixato
de crispillos m'an fartato
la farina enfarinata
la sarten amprata
la manteca furtata
la del boc prenyata
y la limosna' la lana.

 Referencias 

 Bibliografía 
  Os crespiellos

Categoría:Postres d'Aragón